section_heading: Fizički i specijalni napad
paragraph_text: U prve tri generacije igara, vrsta napada određuje Fizičku ili Specijalnu narav samog napada. Ipak, u igrama Pokémon Diamond i Pearl svaki je napad individualno klasificiran kao Fizički, Specijalni ili Status napad. Primjerice, Udar groma (Thunderbolt), napad u kojem Pokémon protivnika napada ispaljenim mlazom elektriciteta, Specijalni je napad; Gromoviti udarac (Thunder Punch), gdje napadač protivnika napada elektricitetom nabijenom šakom (ili nekim drugim udom), smatra se Fizičkim napadom; Gromoviti val (Thunder Wave), koji ne čini štetu, no paralizira metu, smatra se Statusnim napadom. Sva tri napada Električnog su tipa, no ipak, predmet su STAB-a, različitih statistika i ostalih kumulativnih učinaka.